OpenLLM-France/wikimedia huggingface dataset:
# Sis dies de Detroit

Els Sis dies de Detroit era una cursa de ciclisme en pista, de la modalitat de sis dies, que es corria a Detroit (Estats Units d'Amèrica). La seva primera edició data del 1927 i van durar fins al 1973, amb només vuit edicions. Gérard Debaets, amb dues victòries, fou el ciclista que més vegades guanyà la cursa.

## Palmarès

| Any | Primers | Segons | Tercers |
| 1927 | Anthony Beckman Gérard Debaets | Georges Faudet Gabriel Marcillac | August Vermeerbergen Théo Wynsdau |
| 1928 | Jimmy Walthour Franz Duelberg | Paul Broccardo Alfred Letourneur | Armand Blanchonnet Jean Cugnot |
| 1929-1932 | No disputats |
| 1933 | Stanley Jackson William Peden | Francis Elliott Jimmy Walthour | Archie Bollaert Freddy Zach |
| 1934 (1) | Frank Bartell William Peden | Robert Keating Jimmy Walthour | Gus Rys Gustave Logghe |
| 1934 (2) | Gérard Debaets Alfred Letourneur | Avanti Martinetti Tino Reboli | Robert Thomas George Dempsey |
| 1935 | Robert Vermeersch Cecil Yates | Harold Nauwens Jack Sheehan | Geary May George Parker |
| 1936 | Fred Ottevaire Freddy Zach | Archie Bollaert Bob Walthour | Paul Croley Felix Lafenêtre |
| 1937-72 | No disputats |
| 1973 | Willy Debosscher Eddy Demedts | Jack Simes John Vandevelde | Albert Fritz Tim Mountford |

## Referències

* 1 2 «6 jours de Detroit (Etats-Unis)». [Consulta: 20 desembre 2022].
# Fidúcia

La fidúcia és el pacte pel qual una persona concedeix a una altra la titularitat d'un bé o d'un dret amb una finalitat determinada que sols les parts coneixen.
Troba el seu origen en el dret romà.

## Tipus
### Fidúcia amb el creditor (fiducia cum creditore)

La finalitat és donar garantia a un crèdit. El creditor manté la propietat fiduciària fins que s'extingeixi el deute. Quan s'entreguen coses mobles pot assemblar-se a la penyora.

### Fidúcia amb un amic (fiducia cum amico)

Amb aquesta figura s'entregaven a un amic les coses que podien ser embargades, confiscades o destruïdes. Amb el temps van obrir-se pas altres figures com el dipòsit o el comodat.

## Referències

* ↑ «fideïcomís | enciclopèdia.cat». [Consulta: 7 desembre 2019].
* ↑ «Codi civil de Catalunya». [Consulta: 7 desembre 2019].
# Bota de mitja canya

La bota de mitja canya és un tipus de bota que cobreix el turmell i una mica més amunt; és, doncs, més alta que la botina, però almenys la meitat de baixa que la bota alta o de muntar. A la manera de les botines, les botes de mitja canya generalment són obertes i es corden amb cordonatge frontal (amb el corresponent doble joc d'ullets) i/o amb sivelles laterals.
El terme català bota de mitja canya equival a l'anglès middle boot; a l'espanyol bota de media caña (i, sobretot en àmbit militar, borceguí); al francès brodequin (i, en models d'estil militar, col·loquialment ranger); a l'italià stivaletto (i, en models d'estil militar, col·loquialment anfibio); al portuguès bota de meio cano o (al Brasil) coturno; etc., etc.

## Ús militar

La bota de mitja canya començà a substituir la tradicional botina, tímidament, en entreguerres, quan alguns exèrcits (Àustria, Bèlgica, Suïssa, Suècia, Irlanda...) tendiren a elevar les botes de tropa fins a l'autèntica mitja canya, i, alhora, a prescindir de benes i polaines. Un exèrcit tan poc d'avantguarda com l'espanyol tanmateix adoptà botes de mitja canya de tipus modern per a la Legió el 1938, i les generalitzà a tot l'exèrcit el 1943. Aquesta tendència culminaria durant la Segona Guerra Mundial en els diversos models de bota de campanya desenvolupats per les forces armades dels EUA.
D'ençà la segona postguerra mundial les botes de mitja canya són el calçat de campanya (i de servei diari) de tots els graus, arran el nou concepte d'uniforme de campanya en què l'oficialitat només es distingeix de la tropa per les divises.
En les darreres dècades s'han desenvolupat tipologies de bota de canya militar dotades de característiques específiques per a certs medis. Es tracta, especialment, de la bota de jungla i de la bota de desert.
Usualment les botes de mitja canya d'ús militar, com les altres usades per les forces armades, duen la sola ferrada, és a dir, reforçada amb claus.

## Enllaços externs

* Boots/leg wear: leg, ankle and foot wear through the years Arxivat 2010-03-24 a Wayback Machine. [en anglès]
* The Canadian Provost Corps: 1939-1946: uniforms: footwear - Boots, shoes and socks [en anglès]
# Riu Fasis

Fasis (Phasis) fou un riu navegable de la Còlquida. Era considerada la frontera entre Europa i Àsia i era el punt més oriental al que s'arribava en vaixell navegant per l'Euxí. Naixia a les muntanyes Moschici i a la seva primera part rebia el nom de Boas. Desaiguava a l'Euxí després de rebre els afluents Rhion, Glaucos, i Hippos, prop de la ciutat de Fasis (Phasis). La seva aigua era molt freda i arribava a l'Euxí com a oli.
El seu nom antic fou Arcturos, i va agafar el nom de la ciutat de Fasis (Phasis) situada a la seva desembocadura.
Correspon al modern Rioni o Rion.
# Grove Hill

Grove Hill és una població dels Estats Units a l'estat d'Alabama. Segons el cens del 2000 tenia 1.438 habitants.

## Demografia

Segons el cens del 2000, Grove Hill tenia 1.438 habitants, 582 habitatges, i 387 famílies. La densitat de població era de 111,7 habitants/km².
Dels 582 habitatges en un 27,5% hi vivien nens de menys de 18 anys, en un 46,9% hi vivien parelles casades, en un 17,4% dones solteres, i en un 33,5% no eren unitats familiars. En el 32,1% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,99.
Per edats la població es repartia de la següent manera: un 23,2% tenia menys de 18 anys, un 9,9% entre 18 i 24, un 25,8% entre 25 i 44, un 23,2% de 45 a 60 i un 18% 65 anys o més.
L'edat mediana era de 40 anys. Per cada 100 dones hi havia 91 homes. Per cada 100 dones de 18 o més anys hi havia 82,6 homes.
La renda mediana per habitatge era de 31.012 $ i la renda mediana per família de 36.833 $. Els homes tenien una renda mediana de 35.481 $ mentre que les dones 20.438 $. La renda per capita de la població era de 16.459 $. Aproximadament el 13,4% de les famílies i el 18,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Sis dies de Columbus

Els Sis dies de Columbus va ser una cursa de ciclisme en pista, de la modalitat de sis dies, que es va córrer a Columbus (Estats Units d'Amèrica). Només es va disputar la primera edició el 1940.

## Palmarès

| Any | Primers | Segons | Tercers |
| 1940 | Gustav Kilian Henry O'Brien | Alfred Crossley Cecil Yates | Jules Audy Cesare Moretti Jr |

## Referències

* ↑ «6 jours de Columbus (Etats-Unis)». [Consulta: 20 desembre 2022].
# Francesc Manfredi de Bagnacavallo

Francesc Manfredi de Bagnacavallo va ser fill de Malatestí Manfredi. Va ser senyor sobirà de Bagnacavallo (1336-1340) i senyor de Baccagnano, Montemaggiore, Cavina, Cerrone, Rontana, Pozzolo, Zattaglia, Vedreto, Collina, Pozzo, Cesate, Martignano, Solarolo i Gattaia el 1336, podestà de Castrocaro el 1338 i podestà i senyor de Castrocaro el 1339. Va morir empresonat a Faenza l'agost de 1440.

## Referències

* ↑ whiteline. «Albero genealogico della famiglia Manfredi» (en italià), 18-01-2019. Arxivat de l'original el 2021-04-29. [Consulta: 29 abril 2021].
# Oficina Pública de la Llengua Catalana

L'Oficina Pública de la Llengua Catalana és una institució de la Catalunya del Nord amb l'objectiu de normalitzar la llengua catalana a la Catalunya del Nord, creada pel Consell Departamental dels Pirineus Orientals amb el suport de la regió d'Occitània i l'Estat francès la seva presentació es va fer 1 juliol 2019 a la universitat de Perpinyà però no es va posar en marxa fins al setembre d'aquest mateix any

## Referències

* ↑ «Perpinyà obrirà una Oficina Pública de la Llengua Catalana al setembre». exterior.cat, 01-07-2019.
# Resolució 574 del Consell de Seguretat de les Nacions Unides

La Resolució 574 del Consell de Seguretat de les Nacions Unides, aprovada per unanimitat el 7 d'octubre de 1985 després d'escoltar la representació de la República Popular d'Angola, el Consell va recordar les resolucions 387 (1976), 428 (1978), 447 (1979), 454 (1979), 475 (1980), 545 (1983), 546 (1984), 567 (1985) i 571 (1985) i expressà la seva preocupació pels continus atacs de Sud-àfrica a través de l'ocupada Àfrica del Sud-Oest.
El Consell va exigir Sud-àfrica respectar la integritat territorial d'Angola, prenent nota que Angola té dret a la legítima defensa i a la compensació dels atacs. També fa una crida a Sud-àfrica perquè cessi l'ocupació del sud d'Angola i retiri les seves tropes. La resolució també condemna Sud-àfrica per usar el territori de Namíbia com a base dels atacs i insta els estats membres a implementar l'embargament d'armes contra Sud-àfrica imposat en la Resolució 418 (1977).
Finalment, la comissió establerta en la Resolució 571 (1985) estarà formada per Austràlia, Egipte i Perú i se li requerirà l'avaluació dels danys causats pel recent atac.

## Vegeu també

* Llista de resolucions del Consell de Seguretat de les Nacions Unides 501 a la 600 (1985 - 1987)

## Enllaços externs

* PDF Text de la Resolució a UN.org
# Tadoussac

Tadoussac és un poble del Quebec, al Canadà, situat al municipi regional del comtat de La Haute-Côte-Nord i de la regió administrativa de la Côte-Nord. El 2006 hi vivien 850 habitants.

## Referències

* ↑ Répertoire des municipalités : Tadoussac Arxivat 2012-05-01 a Wayback Machine. (francès)

## Enllaços externs

* Pàgina web oficial (francès) (anglès)
# Copa del Món de ciclisme de 2002

La Copa del Món de ciclisme de 2002 fou la 14a edició de la Copa del Món de ciclisme. Va estar formada per 10 curses disputades entre març i octubre de 2002 i fou guanyada per l'italià Paolo Bettini.

## Calendari

| Data | Cursa | País | Vencedor | Equip del vencedor |
| 23 de març | Milà-Sanremo | Itàlia | Mario Cipollini (ITA) | Acqua & Sapone |
| 7 d'abril | Tour de Flandes | Bèlgica | Andrea Tafi (ITA) | Mapei-Quick Step |
| 14 d'abril | París-Roubaix | França | Johan Museeuw (BEL) | Domo-Farm Frites |
| 21 d'abril | Lieja-Bastogne-Lieja | Bèlgica | Paolo Bettini (ITA) | Mapei-Quick Step |
| 28 d'abril | Amstel Gold Race | Països Baixos | Michele Bartoli (ITA) | Fassa Bortolo |
| 4 d'agost | HEW Cyclassics | Alemanya | Johan Museeuw (BEL) | Domo-Farm Frites |
| 10 d'agost | Clàssica de Sant Sebastià | Espanya | Laurent Jalabert (FRA) | Team CSC |
| 18 d'agost | Campionat de Zuric | Suïssa | Dario Frigo (ITA) | Tacconi Sport |
| 6 d'octubre | París-Tours | França | Jakob Piil (DEN) | Team CSC |
| 19 d'octubre | Giro de Llombardia | Itàlia | Michele Bartoli (ITA) | Fassa Bortolo |

## Classificacions finals
### Classificació individual

| Pos. | Ciclista | Equip | Punts |
| 1 | Paolo Bettini (ITA) | Mapei-Quick Step | 279 |
| 2 | Johan Museeuw (BEL) | Domo-Farm Frites | 270 |
| 3 | Michele Bartoli (ITA) | Fassa Bortolo | 242 |
| 4 | Igor Astarloa (ESP) | Saeco | 183 |
| 5 | Davide Rebellin (ITA) | Team Gerolsteiner | 179 |
| 6 | Dario Frigo (ITA) | Tacconi Sport | 156 |
| 7 | George Hincapie (USA) | US Postal Service | 124 |
| 8 | Peter Van Petegem (BEL) | Lotto-Adecco | 121 |
| 9 | Óscar Freire (ESP) | Mapei-Quick Step | 111 |
| 10 | Jo Planckaert (BEL) | Cofidis | 107 |

### Classificació per equips

| Pos. | Equip | Punts |
| 1 | Mapei-Quick Step | 71 |
| 2 | Fassa Bortolo | 51 |
| 3 | Saeco | 49 |
| 4 | Domo-Farm Frites | 45 |
| 5 | Lotto-Adecco | 39 |
| 6 | Cofidis | 36 |
| 7 | Rabobank | 31 |
| 8 | Team CSC | 28 |
| 9 | Lampre-Daikin | 28 |
| 10 | Team Telekom | 25 |

## Enllaços externs

* Resultats de la Copa del Món de ciclisme de 2002 Arxivat 2010-11-01 a Wayback Machine.
* Classificació individual i per equips a memoire-du-cyclisme.net Arxivat 2010-07-26 a Wayback Machine.
# Ginòlas

Ginòlas (en francès Ginoles) és un municipi del departament de l'Aude, a la regió d'Occitània.
# Sever Iatrosofista

Sever (en llatí Severus, en grec antic Σεβῆρος o Σευῆρος) era un escriptor grec de l'època romana d'Orient de temes mèdics, anomenat també Sever Iatrosofista.
Va ser l'autor d'un tractat escrit en grec titulat Περὶ Ἐνετήρων ήτοι Κλυστήρων, De Clysteribus (sobre les xeringues), que no conté res de particular. L'obra va ser publicada per primer cop el 1836 al regne de Prússia. Se suposa que Sever va viure cap al segle vi o el segle vii, pel vocabulari que utilitza.

## Referències

* ↑ W.A.G., 2.Severus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 802
# Fileres

Les fileres són els apèndixs que tenen les aranyes i també les larves d'insectes. Alguns insectes adults també tenen fileres, com les que s'observen en les potes davanteres dels Embioptera.
La seva funció és donar suport a les glàndules productores de seda (vegeu també "Seda d'aranya"). Es poden trobar al final de l'opistosoma (abdomen) o en una posició més central en aranyes primitives. La majoria de les aranyes posseeixen sis fileres, però en poden tenir quatre o dues.
Estan situades per parelles, posseeixen un moviment individual i cada aranya té diversos tipus, especialitzades en produir seda de diferents composicions, propietats i funcions. El descobriment de fileres en les potes del gènere Aphonopelma, ha obert el debat sobre el seu origen. Hi ha la hipòtesi que eren usats originalment com a auxiliars per escalar i van evolucionar després com a creadores de fil.

## Referències

* ↑ INSECTA: EMBIOPTERA (EMBIIDINA) Arxivat 2013-12-03 a Wayback Machine., Accés l'1 de desembre de 2013
* ↑ Wiggins, Charlotte «Gardening to Distraction: Along came a spider». The Rolla Daily News. Therolladailynews.com, Nov 10, 2013 [Consulta: 1r desembre 2013]. Arxivat April 25, 2019$^{[Datemismatch]}$, a Wayback Machine. «Còpia arxivada». Arxivat de l'original el d’abril 25, 2019. [Consulta: de març 2, 2022].
* ↑ Spider Identification – Types of Spiders Arxivat 2013-12-03 a Wayback Machine., Accés l'1 de desembre de 2013
* ↑ Gorb, SN; Niederegger S; Hayashi CY; Summers AP; Votsch W «Bio materials: silk-like secretion from tarantula feet». Nature, 443, 7110, 28-09-2006, pàg. 407. DOI: 10.1038/443407a. PMID: 17006505.
# Oficina d'afers de desarmament

L'Oficina d'afers de desarmament (nom oficial en anglès: UN Office for Disarmament Affairs) o UNODA és una oficina de les Nacions Unides amb l'objectiu de promoure el desarmament nuclear, la no proliferació així com l'enfortiment dels règims de desarmament en relació amb altres armes de destrucció massiva, armes químiques i biològiques. Va ser creada el primer de gener del 1998 pel Secretari General Kofi Annan en aplicació del seu projecte de reforma presentat el juliol de 1997. A més de la seu central a Nova York, te oficines regionals a Lalitpur (Nepal), Viena (Àustria), Lomé (Togo) i Lima (Perú).

## Referències

* ↑ «About Us» (en anglès). [Consulta: 13 gener 2019].
* ↑ Annan, Kofi. «Renewing the United Nations: A Programme for Reform (A/51/950)» (pdf) (en anglès) p. 95. United Nations, 14-07-1997. [Consulta: 13 gener 2019].
* ↑ «Contacts» (en anglès). [Consulta: 13 gener 2019].

## Bibliografia

* Berman, Eric G.; Parker, Sarah «El Pla d'Acció: revisió dels informes nacionals» (pdf). Research Notes - Small Arms survey, 10, 01-03-2012, pàg. 1-4. Arxivat de l'original el 2019-03-20 [Consulta: 13 gener 2019].
* Bauer; Bromley, Mark «La implementació del tractat sobre el comerç d'armes: com aprofitar les activitats d'assistència i les directrius disponiblesSibylle» (pdf). ICIP Working Papers. Institut Català Internacional per la Pau, 5, 2015.
# Resolució 572 del Consell de Seguretat de les Nacions Unides

La Resolució 572 del Consell de Seguretat de les Nacions Unides, aprovada per unanimitat el 30 de setembre de 1985 després de recordar la Resolució 568 (1985) i notar un informe d'una missió a Botswana nomenada pel Secretari General de les Nacions Unides, el Consell de Seguretat va aprovar l'informe sobre un atac sud-africà al país.
La resolució exigia una indemnització per Botswana, i va demanar assistència internacional als Estats membres i organitzacions del país en les àrees identificades a l'informe. També va demanar al Secretari General que mantingués la situació sota observació.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Tagadir

Tagadir o tagakap fou un títol hereditari d'Armènia que significa 'coronador'. El tenien els bagràtides i vol dir que tenien l'honor (pativ) de coronar cada nou rei. Segons l'historiador Vardan Areveltxí, el 876 l'emperador romà d'Orient Basili I el Macedoni, d'orígens armenis, envià un ambaixador al rei armeni Aixot Bagratuní per demanar-li una corona reial.

## Referències

* ↑ Payaslian, 2007, p. 15.
* 1 2 Kurkdjian, 1958.
* ↑ Adalian, 2010, «Bagratuni/Bagratid».

## Bibliografia

* Adalian, R. P. Historical Dictionary of Armenia (en anglès). 2a edició. The Scarecrow Press, 2010. ISBN 9780810874503.
* Kurkdjian, V. M. A History of Armenia (en anglès). Unió General Benevolent d'Armènia, 1958.
* Payaslian, S. The History of Armenia: From the Origins to the Present (en anglès). Palgrave Macmillan, 2007. ISBN 9780230608580.
# Sever Sant

* Aquest article tracta sobre l'escriptor romà. Si cerqueu sant i bisbe de Barcelona, vegeu «Sever de Barcelona».
Sever Sant, en llatí Severus Sanctus, fou un escriptor romà que va florir al començament del segle v. Va escriure una pastoral en versos alternats de considerable mèrit en 132 línies en metre coriàmbic titulada Severi Rhetoris et Poetae Christiani Carmen Bucolicum. De la personalitat de l'autor es coneix molt poc. Ausoni l'esmenta com el seu parent i Sidoni Apol·linar anomena al seu amic "Sanctus" bisbe de Bordeus, però que podria no ser el mateix personatge.

## Notes

* ↑ Dennis E. Trout, Paulinus of Nola: Life, Letters, and Poems (1999), p. 110.
* ↑ Rinderpest - LoveToKnow 1911
* ↑ Walter W. Greg .

## Referències

* Severus Sanctus Endelechus, The Catholic Encyclopedia, Volume XIII.
* A. D. Lee, Pagans and Christians in Late Antiquity: A Sourcebook (2000), pp. 130–1.
# Files

* Per a altres significats, vegeu «Manuel Files».
* Per a altres significats, vegeu «Files (Egipte)».
Files (en llatí Phyles, en grec antic Φύλης), fill de Polignot, va ser un escultor grec nadiu d'Halicarnàs.
No es va descobrir el seu nom fins al segle xix, com a resultat de la troballa d'una inscripció a la base de dues estàtues, una que es va trobar a Astipalea que era la base d'una estàtua de bronze erigida en honor d'un ciutadà d'aquella illa, i una estàtua erigida a un ciutadà de Rodes i trobada a Delos.

## Referències

* ↑ Smith, William (ed.). «Phyles». A Dictionary of Greek and Roman biography and mythology. [Consulta: 22 novembre 2022].
Viccionari
# Buenas noches

Buenas noches va ser un programa de televisió, emès per TVE entre 1982 i 1984 dirigit per Juan José González. L'espai va suposar la consagració definitiva de Mercedes Milá com un dels referents de la televisió a Espanya.
Es tractava d'un espai d'entrevistes, que intercalava actuacions musicals. El programa va estar molt marcat, en qualsevol cas, per la forta personalitat de la presentadora i la seva peculiar manera de realitzar entrevistes.

## Polèmiques

* El primer programa va estar presentat, al costat de Mercedes Milá, pel periodista Joaquim Maria Puyal. Tanmateix, aquest va presentar la seva dimissió després de la primera emissió, per una presumpta incompatibilitat amb l'acompliment d'altres activitats.
* L'espai va oferir un dels moments més delirants de la història de la televisió al país quan, a una entrevista realitzada el 22 d'octubre de 1982 al prestigiós escriptor Camilo José Cela, aquest va reconèixer ser capaç d'absorbir un litre d'aigua a través de l'anus, davant l'estupor de la periodista, qui al seu torn va oferir un rentamans per a una possible demostració en directe que mai es va produir.

## Referències

* ↑ «Fallece el periodista Juanjo González» (en castellà). Catalunya Press, 22-09-2016. [Consulta: 8 març 2020].
* ↑ «1982» (en castellà). TVE, 20-10-1983. [Consulta: 8 març 2020].
* ↑ Canals, Enric «Joaquim M. Puyal dimite como presentador de 'Buenas noches'» (en castellà). El País, 04-11-1982.
* ↑ Moix, Terenci «El Nobel, en la letrina» (en castellà). El País, 15-06-1998.
* ↑ Moment de l'entrevista a Youtube
# Notropis ortenburgeri

Notropis ortenburgeri és una espècie de peix cipriniforme de la família dels ciprínids.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Nord-amèrica: Arkansas i Oklahoma.

## Referències

* 1 2 «Notropis ortenburgeri» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Resolució 578 del Consell de Seguretat de les Nacions Unides

La Resolució 578 del Consell de Seguretat de les Nacions Unides, aprovada per unanimitat el 12 de desembre de 1985, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un assentament pacífic. El Consell va expressar el desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 31 de maig de 1986 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 (1974) i va expressar la seva preocupació per la situació. El Consell va instar les parts implicades a treballar juntes per la pau i va ampliar l'estancament de la Força a Xipre, establerta a la resolució 186 (1964), fins al 15 de juny de 1986.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Línia Verda (Xipre)
* Invasió turca de Xipre

## Enllaços externs

* PDF Text de la Resolució a UN.org